CELEX: 62012CN0017
Language: el
Date: 2012-01-16 00:00:00
Title: Υπόθεση C-17/12: Αίτηση για την έκδοση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 16 Ιανουαρίου 2012 — TVI Televisão Independente, S.A. κατά Fazenda pública

31.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/12
            
         Αίτηση για την έκδοση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 16 Ιανουαρίου 2012 — TVI Televisão Independente, S.A. κατά Fazenda pública
   (Υπόθεση C-17/12)
   2012/C 98/18
   Γλώσσα διαδικασίας: η πορτογαλική
   
      Αιτούν δικαστήριο
   
   Supremo Tribunal Administrativo
   
      Διάδικοι στην υπόθεση της κύριας δίκης
   
   
      Εκκαλούσα: TVI Televisão Independente SA.
   
      Εφεσίβλητη: Fazenda Pública
   
      Προδικαστικά ερωτήματα
   
   
               1)
            
            
               Εμπίπτει στη βάση επιβολής του ΦΠΑ, κατά την έννοια του άρθρου 11Α, παράγραφος 1, στοιχείο α', της οδηγίας 77/388/ΕΚ (1) του Συμβουλίου (νυν άρθρου 73 της οδηγίας 2006/112/ΕΚ (2) του Συμβουλίου, της 28ης Νοεμβρίου 2006), το οφειλόμενο από τους διαφημιζόμενους τέλος μεταδόσεως που εκκαθάρισε η εκκαλούσα υπό την ιδιότητά της ως φορολογικού υποκατάστατου, κατά την έννοια του άρθρου 50, παράγραφος 1, του νομοθετικού διατάγματος 227/2006, και το οποίο χρέωσε ως «αντιπαροχή, την οποία έλαβε ή πρόκειται να λάβει για τις πράξεις αυτές ο προμηθευτής ή ο παρέχων τις υπηρεσίες»;
            
         
               2)
            
            
               Μπορεί να χαρακτηριστεί το οφειλόμενο από τους διαφημιζόμενους τέλος διαφήμισης που εκκαθάρισε η εκκαλούσα υπό την ιδιότητά της ως φορολογικού υποκατάστατου και το οποίο καταχωρίστηκε σε λογαριασμό των λογιστικών βιβλίων τρίτου ως «ποσά τα οποία λαμβάνει ο υποκείμενος στον φόρο από τον αποκτώντα ή το λήπτη, για κάλυψη εξόδων που γίνονται στο όνομα και για λογαριασμό τους, και τα οποία έχουν καταχωρισθεί σε μεταβατικούς λογαριασμούς των λογιστικών του βιβλίων» κατά την έννοια του άρθρου 11Α, παράγραφος 3, στοιχείο γ', της οδηγίας 77/388/ΕΚ (νυν άρθρου 79, στοιχείο γ', της οδηγίας 2006/112/ΕΚ του Συμβουλίου, της 28ης Νοεμβρίου 2006);
            
         
               3)
            
            
               Κατά συνέπεια, πρέπει να συνυπολογιστούν στη βάση επιβολής του ΦΠΑ τα ανωτέρω ποσά τα οποία χρέωσε η εκκαλούσα ως τέλος μεταδόσεως;
            
         
      (1)  Έκτη οδηγία 77/388/ΕΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).